text: 400 strikkere strikker kunstværk
  23 maj 2015 kl. 07.11
  Kunst- og designmuseet Trapholt inviterer lørdag alle strikkeglade til at deltage i projektet "Maskernes Monument" - en strikkeevent, hvor deltagerne skal strikke et trekanter, der skal blive kunstværker.
  
  Dagen ledes af kunstner Isabel Berglund, som er kendt for sine strikværker i stor skala.
  Isabel Berglund og Trapholt har gennem støtte fra Trekantområdet fået mulighed for at invitere alle strikkeinteresserede borgere i Kolding, Fredericia, Vejle, Billund, Vejen og Middelfart til sommeren over at strikke trekanter, der til sidst skal sys sammen og danne seks store kunstværker.
  De færdige kunstværker udstilles første gang i uge 34 i de seks byer som optakt til Trekantområdets kulturfestival, og til januar samles alle værkerne til en soloudstilling på Trapholt med Isabel Berglund.
  TV SYD besøger de strikkeglade på Trapholt.
  Her fortæller kunstneren bag maskernes monument Isabel Bergholt om sit projekt: (Varighed 0'47)
  